CELEX: 22004D0118
Language: sk
Date: 2004-09-24 00:00:00
Title: Rozhodnutie Spoločného výboru EHP č. 118/2004 z 24. septembra 2004, ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

10.3.2005   
            
            
               SK
            
            
               Úradný vestník Európskej únie
            
            
               L 64/7
            
         
      ROZHODNUTIE SPOLOČNÉHO VÝBORU EHP
   
   č. 118/2004
   z 24. septembra 2004,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len dohoda, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 95/2004 z 9. júla 2004 (1).
            
         
               (2)
            
            
               Smernica Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa sa smernica 92/46/EHS (2), sa má začleniť do dohody.
            
         
               (3)
            
            
               Toto rozhodnutie sa neuplatňuje na Island a Lichtenštajnsko,
            
         ROZHODOL TAKTO:
   Článok 1
   Kapitola I prílohy I k dohode sa mení a dopĺňa takto:
   
               1.
            
            
               Za bod 1 (smernice Rady 85/511/EHS) sa v časti 3.1 dopĺňa nasledujúci bod:
               
                           „1a.
                        
                        
                           
                              32003 L 0085: smernica Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa sa smernica 92/46/EHS (Ú. v. EÚ L 306, 22. 11. 2003, s. 1).
                           Ustanovenia smernice sa na účely tejto dohody vykladajú s týmito úpravami:
                           V prílohe XI časti A sa slovo ‚Nórsko‘ doplní do zoznamu členských štátov využívajúc služby Dánskeho veterinárneho inštitútu, odboru virilógie, Lindholm, Dánsko (Danish Veterinary Institute, Department of Virology, Lindholm in Denmark).“
                        
                     
         
               2.
            
            
               Texty bodu 1 (smernica Rady 85/511/EHS) v časti 3.1 a bodov 3 (rozhodnutia Rady 89/531/EHS) a 6 (rozhodnutie Rady 91/665/EHS) v časti 3.2 sa zrušujú.
            
         
               3.
            
            
               Do bodov 4 (smernica Rady 92/46/EHS) v časti 5.1, 11(smernica Rady 92/46/EHS) v časti 6.1 a 13 (smernica Rady 92/46/EHS) v časti 8.1 sa dopĺňa nasledujúca zarážka:
               
                           „—
                        
                        
                           
                              32003 L 0085: smernica Rady 2003/85/EHS z 29. septembra 2003 (Ú. v. EÚ L 306, 22. 11. 2003, s. 1).“
                        
                     
         Článok 2
   Text smernice 2003/85/ES v nórskom jazyku, ktorý je určený na uverejnenie v dodatku EHP k Úradnému vestníku Európskej únie, je autentický.
   Článok 3
   Toto rozhodnutie nadobúda účinnosť 25. septembra 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (3).
   Článok 4
   Toto rozhodnutie sa uverejní v oddiele EHP a dodatku EHP k Úradnému vestníku Európskej únie.
   
      V Bruseli 24. septembra 2004
      
         
            Za Spoločný výbor EHP
         
         
            predseda
         
         Kjartan JΌHANNSSON
         
      
   
   
      (1)  Ú. v. EÚ L 376, 23.12.2004, s. 14.
   
      (2)  Ú. v. EÚ L 306, 22.11.2003, s. 1.
   
      (3)  Nie sú uvedené žiadne ústavné požiadavky.